| **Quark fondo** (***b***) |
| --- |
| Clasificación |
| Partícula elemental |
| Fermión |
| Quark |
| Terceira xeración |
| **Quark fondo** |
| Propiedades |
| Masa: | ≈7,13 · 10−27 kg (no esquema de mínima subtracción) 
≈4.19 GeV/c2 (no esquema de mínima subtracción) |
| Carga eléctrica: | −⅓ e |
| Carga de cor: | Cor |
| Spin: | {\displaystyle {\frac {1}{2}}\hbar } |
| Vida media: | Inestable (descoñecido) |
| Antipartícula: | Antiquark fondo ({\displaystyle {\bar {b}}}) |
|  Interacciona con: | GravidadeInteracción débilElectromagnetismoInteracción forte |

O **quark** **fondo** (ou *quark b* do inglés "*bottom quark*") é unha partícula elemental que pertence á terceira xeración de quarks**.** Ten unha carga eléctrica igual a −⅓ da carga elemental e un spin de ½, co cal é un fermión e cumpre o principio de exclusión de Pauli. Como os demais quarks, o quark fondo ten carga de cor, e o antiquark fondo ten carga de anticor; senten a interacción forte.

Características
---------------

É o segundo quark máis masivo do modelo estándar, cunha masa dunhas catro veces a do protón. Isto dálle un comportamento peculiar dentro da cromodinámica cuántica, que o fai máis fácil de detectar e medir as súas propiedades experimentalmente, sobre todo nos mesóns que forma. Tamén é relativamente fácil de experimentar con el debido a que case sempre aparece nas desintegracións do quark cume, e con bastante frecuencia na desintegración do bosón de Higgs, se é o suficientemente lixeiro.

Foi descuberto no Fermilab (Chicago), en 1977 e posteriormente confirmado en Doris (Hamburgo). No descubrimento, os científicos quixeron chamalo "quark beleza" (*Beauty*), pero ao final quedou en fondo (*Bottom*). O achado non resultou inesperado xa que en 1975 descubriuse a partícula tau polo que se pensou que se había tres familias de leptóns debería haber tamén tres xeracións de quarks.

O quark fondo debe ter unha vida media curta, como os leptóns da terceira xeración. A única evidencia é que forma hadróns que se desintegran pronto, pero a vida media do propio quark é moi difícil de medir debido a que se atopa confinado (confinamento da cor).

Este quark dota aos hadróns que forma cun número cuántico chamado 'inferioridade' (tradución de "*bottomness*"), que se define como o número de antiquarks fondo menos o número de quarks fondo que o forman.

Hadróns que conteñen quarks fondo
---------------------------------

Todos os tipos de mesóns B, cargados e neutros, están formados por un quark fondo (ou o antiquark) e un quark arriba ou abaixo. Os{\displaystyle } mesóns B encantados e estraños están formados polo quark fondo e un quark encantado ou estraño respectivamente.

O mesón ípsilon, tamén coñecido como 'fondonio' (tradución de **bottomonium**), está formado polo quark e o antiquark fondo.

O único barión coñecido cun quark fondo é o lambda neutro inferior.

Notas
-----

1. ↑  "Historic Results".

Véxase tamén
------------

### Bibliografía

* L. Lederman (1978). "The Upsilon Particle". *Scientific American* **239** (4): 72. doi:10.1038/scientificamerican1078-72. , *(en inglés)*.
* R. Nave. "Quarks". *HyperPhysics*. Georgia State University, Department of Physics and Astronomy. Consultado o 2008-06-29. , *(en inglés)*.
* A. Pickering (1984). *Constructing Quarks*. University of Chicago Press. pp. 114–125. ISBN 0-226-66799-5. , *(en inglés)*.
* J. Yoh (1997). "The Discovery of the b Quark at Fermilab in 1977: The Experiment Coordinator's Story" (PDF). *Proceedings of Twenty Beautiful Years of Bottom Physics*. Fermilab. Consultado o 2009-07-24. , *(en inglés)*.

### Outros artigos

* Quark
* Interacción nuclear forte
* Gluón

### Ligazóns externas

* History of the discovery of the bottom quark / Upsilon mesonArquivado 24 de agosto de 2017 en Wayback Machine. *(en inglés)*.
* 

| Partículas fundamentais en Física (lista, táboa) |
| --- |
| Fermións | Bosóns de Gauge |
| Quarks | Leptóns | Bosóns W e Z | Fotón | Gluón |
| Arriba | Encantado | Cume | Electrón | Muón | Tau (tauón) | Bosóns hipotéticos |
| Abaixo | Estraño | Fondo | e-neutrino | μ-neutrino | τ-neutrino | Gravitón    Bosón de Higgs |
| **Outras clases, partículas compostas e outras** |  |
| barión - gravitino - hadrón - kaón - mesón - neutrón - pión - positrón - protón |
| **Termos relacionados** |  |
| antimateria - partícula subatómica |


|  |  |
| --- | --- |
| Control de autoridades | 
* Wd: Q6786
* BRE: 2107908
* EBID: ID
* GND: 4146424-2
* MAG: 151449025

 |